CELEX: 52011XG0122(01)
Language: sk
Date: 2011-01-22 00:00:00
Title: Závery Rady o osobitnej správe Európskeho dvora audítorov č. 4/2010: „Možno predpokladať, že koncepcia a riadenie projektov mobility v rámci programu Leonardo da Vinci prinesú účinné výsledky?“

22.1.2011   
            
            
               SK
            
            
               Úradný vestník Európskej únie
            
            
               C 22/1
            
         Závery Rady o osobitnej správe Európskeho dvora audítorov č. 4/2010:
   „Možno predpokladať, že koncepcia a riadenie projektov mobility v rámci programu Leonardo da Vinci prinesú účinné výsledky?“
   2011/C 22/01
   RADA EURÓPSKEJ ÚNIE,
   SO ZRETEĽOM na závery Rady o zlepšení skúmania osobitných správ vypracovaných Dvorom audítorov v súvislosti s postupom udeľovania absolutória (1),
   PRIPOMÍNAJÚC, že Leonardo da Vinci je podprogramom programu celoživotného vzdelávania (2007 – 2013), za ktorého vykonávanie a monitorovanie nesie celkovú zodpovednosť Európska komisia v spolupráci s vnútroštátnymi orgánmi,
   UZNÁVAJÚC, že projekty mobility tvoria najväčšiu časť tohto podprogramu,
   
               1.
            
            
               VÍTA osobitnú správu Dvora audítorov č. 4/2010, v ktorej sa hodnotí koncepcia a riadenie projektov mobility programu Leonardo da Vinci v rámci programu celoživotného vzdelávania (2).
            
         
               2.
            
            
               BERIE NA VEDOMIE odpovede Komisie pripojené k správe.
            
         
               3.
            
            
               OCEŇUJE opatrenia, ktoré sa už prijali na účely zlepšenia prístupu Komisie k riadeniu programu Leonardo da Vinci.
            
         
               4.
            
            
               UZNÁVA celkový záver Dvora audítorov, že hoci na zlepšenie fungovania projektov mobility programu Leonardo da Vinci je potrebné vyvinúť ďalšie úsilie, koncepcia a riadenie projektov by skutočne mohli viesť k dosiahnutiu účinných výsledkov.
            
         
               5.
            
            
               SCHVAĽUJE VŠAK odporúčania uvedené v správe Dvora audítorov a vo vzťahu k súčasným a budúcim programom VYZÝVA KOMISIU, aby:
               
                           a)
                        
                        
                           zlepšila systém podávania správ o výsledkoch programu Leonardo da Vinci a zaviedla komplexný systém na meranie jeho vplyvu pri súbežnej minimalizácii administratívneho zaťaženia, najmä aby bezodkladne dokončila príslušné aplikácie a nástroje;
                        
                     
                           b)
                        
                        
                           poskytla vnútroštátnym orgánom vo väčšom rozsahu kvalitatívnu spätnú väzbu s cieľom poskytnúť stručný prehľad o plnení programu v danom štáte a zdôrazniť silné a slabé stránky;
                        
                     
                           c)
                        
                        
                           zlepšila postup hodnotenia žiadostí, napríklad rozpracovaním príručky pre hodnotiteľov a posúdením efektívnosti nákladov vynaložených na hodnotiace kontroly žiadostí pri vykonávaní návštev zameraných na monitorovanie kvality a vplyvu v zúčastnených krajinách;
                        
                     
                           d)
                        
                        
                           zlepšila systém monitorovania kvality a vplyvu a skoordinovala ho s výročnými správami o činnosti, ktoré v súčasnosti podávajú národné agentúry, a aby sa zároveň usilovala predísť akémukoľvek zvyšovaniu ich pracovného zaťaženia;
                        
                     
                           e)
                        
                        
                           zosúladila štruktúru pracovného programu a výročnej správy, aby bolo možné porovnať výsledky s plánovanou výkonnosťou;
                        
                     
                           f)
                        
                        
                           preskúmala možnosti, ako zabezpečiť užívateľsky jednoduchý a efektívny nástroj hľadania partnerských organizácií na uľahčenie umiestňovania zahraničných účastníkov;
                        
                     
                           g)
                        
                        
                           informovala Radu najneskôr do júna 2012 o dosiahnutom pokroku pri plnení týchto odporúčaní.
                        
                     
         
               6.
            
            
               VYZÝVA ČLENSKÉ ŠTÁTY A KOMISIU, aby odporúčania uvedené v osobitnej správe zohľadnili v širšom kontexte príprav a prerokúvania ďalšej generácie programov EÚ v oblasti vzdelávania a odbornej prípravy.
            
         
      (1)  Dokument 7515/00 FIN 127 z 3. apríla 2000 + COR 1 z 12. apríla 2000.
   
      (2)  Osobitná správa č. 4/2010: Možno predpokladať, že koncepcia a riadenie projektov mobility v rámci programu Leonardo da Vinci prinesú účinné výsledky? (Dokument 14619/10 FIN 452 EDUC 160 SOC 624 zo 7. októbra 2010.)